Den vallonske regerings udtalelse vedrørende en ansøgning om eksklusiv tilladelse til produktion af gasformige carbonhydrider (»Sud de Charlerois-tilladelsen)

(2020/C 372/05)

Denne udtalelse vedrører anvendelsesområdet for tre tidligere miner under Charbonnages de Monceau-Fontaine på følgende adresser: den tidligere boring nr. 19 »Bas Long Prés« i Marchienne-au-Pont, den tidligere boring nr. 23 »Cerisier« i Marcinelle og den tidligere boring nr. 24 »Fiestaux« i Couillet. Den vedrører produktion af minegas i gaslommer i de tidligere miner.

Området er afgrænset ved hjælp af Lambert 72-koordinatsystemet som beskrevet nedenfor:

Punkter X [m] Y [m] 1 152 132 123 126 2 153 955 122 474 3 153 921 122 280 4 154 572 121 753 5 155 653 121 550 6 157 064 120 821 7 157 880 120 633 8 158 403 119 595 9 158 748 119 047 10 158 722 117 155 11 157 045 116 198 12 157 039 117 804 13 156 324 119 247 14 155 331 119 142 15 154 554 118 607 16 154 038 118 602 17 154 165 116 909 18 153 485 116 828 19 152 995 117 176 20 152 916 117 161 21 151 972 117 375 22 152 174 118 454 23 151 575 118 552 24 151 320 119 581 25 152 025 119 902 26 152 066 119 947 27 150 788 120 206 28 149 003 119 572 29 148 285 119 971 30 147 939 123 371

Gasefterforskning og -produktion skal overholde betingelserne i kongelig anordning nr. 83 af 28. november 1939 om efterforskning og produktion af bituminøse bjergarter, olie og brændbare gasser.

Valloniens minister for miljø, natur, skovbrug, landdistrikter og dyrevelfærd opfordrer personer, der er interesseret i denne efterforskning og produktion, til at ansøge om tilladelse inden for en periode på 90 dage fra datoen for offentliggørelsen af denne meddelelse. Ansøgningen skal overholde følgende betingelser.

Betingelserne for indgivelse af ansøgninger er fastsat i artikel 6 i den vallonske regerings bekendtgørelse af 19. marts 2009 om udformning af og procedurer for behandling af ansøgninger om eksklusiv tilladelse til efterforskning og produktion af olie og brændbare gasser og om ændring af den vallonske regerings bekendtgørelse af 4. juli 2002 om opstilling af listen over projekter, der kræver en konsekvensanalyse, og klassificerede anlæg. Alle ansøgninger skal ledsages af en produktionsplan.

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for indrømmelse af tilladelsen, og som er fastsat ved artikel 6, stk. 2, og 3 i ovennævnte bekendtgørelse af 19. marts 2009.

Disse ansøgninger sendes pr. anbefalet brev til den vallonske minister for miljø, natur, skovbrug, landdistrikter og dyrevelfærd på følgende adresse:

rue d'Harscamp, 22 5000 Namur BELGIEN

Den vallonske regering træffer afgørelse på grundlag af følgende objektive og ikkediskriminerende kriterier:

a) ansøgernes tekniske og finansielle kapacitet

b) den måde, hvorpå de har til hensigt at foretage prospektering, efterforskning eller produktion i det pågældende geografiske område

c) hvis flere ansøgninger viser sig at være ækvivalente med hensyn til teknisk og finansiel kapacitet og med hensyn til efterforsknings- og produktionsprogrammet, vil der blive anvendt følgende kriterier: 1. kvaliteten af de forundersøgelser, der er blevet gennemført med henblik på udfærdigelse af arbejdsplanen 2. den effektivitet og kompetence, som ansøgerne har udvist i forbindelse med eventuelle andre tilladelser, især i relation til miljøbeskyttelse 3. afstand til andre områder, hvor ansøgerne allerede har gennemført efterforskning og produktion 4. de forventede positive virkninger for udviklingen af den vallonske region og af teknologivirksomhed på regionens område.

Standardspecifikationer

Standardspecifikationer, der indeholder minimumsbetingelser og -krav for udøvelsen og afbrydelsen af de pågældende aktiviteter, kan findes på webstedet for Service public de Wallonie Agriculture, Ressources Naturelles et Environnement: http://environnement.wallonie.be

Der kan indhentes yderligere oplysninger fra Service public de Wallonie Agriculture, Ressources Naturelles et Environnement — Avenue Prince de Liège 15, 5100 Jambes, Belgien — fra direktoratet for industrielle, geologiske og minerelaterede risici (Tlf. +32 81336136 — E-mail: risques.environnement@spw.wallonie.be).